Θετικά:
- Η τοποθεσία του σπιτιού είναι καλή, σε ήσυχη γειτονιά. Είναι 10' μακρυά από το μέτρο και 3' από το λεωφορείο που σε πηγαίνει προς το κέντρο. Βρίσκεται κοντά σε ένα σούπερ μάρκετ, σε φαρμακείο, καφετέρια και πιτσαρία.
- Το σπίτι είναι όπως φαίνεται στις φωτογραφίες και σχετικά καθαρό.
- Το μπάνιο είναι λειτουργικό και έχει πάντα ζεστό νερό. Ακόμα, υπάρχει πλυντήριο ρούχων.
- Η κουζίνα είναι καλά εξοπλισμένη και έχει διαφορά υλικά, όπως λάδι, αλάτι, πιπέρι κλπ. Θα μπορούσε να υπάρχει και ένας φούρνος μικροκυμάτων.
- Το δωμάτιο ζεσταίνεται σχετικά γρήγορα με τη σόμπα, η οποία είχε πάντοτε καύσιμα.
- Ο Fabio μας υποδέχτηκε καλά, απαντούσε γρήγορα στα μηνύματα και ήταν πρόθυμος να μας βοηθήσει και να μας κατατοπίσει.
Αρνητικά:
-Προτείνουμε να φέρετε δικές σας πετσέτες, γιατί αυτές που προσφέρονται δεν μυρίζουν καλά. Επίσης, να φέρετε δικό σας σαμπουάν, γιατί δεν προσφέρεται.
- Το σπίτι δεν έχει καλή ηχομόνωση, αν και δεν είναι συνήθως πρόβλημα, γιατί είναι σε ήσυχη περιοχή. Επιπλέον, το ταβάνι είναι χαμηλό, όπως φαίνεται στις φωτογραφίες και πρέπει όλοι να το προσέχουν και να σκύβουν σε ορισμένα σημεία.
- Η ντουζιέρα είναι πολύ μικρή και ίσως δυσκολέψει κάποιους.
Συνολικά, η εμπειρία μας ήταν θετική και το σπίτι το προτείνουμε για διαμονή, αν κανείς κάνει κάποιους συμβιβασμούς. Για την τιμή του είναι αρκετά καλό και δεν θα δημιουργήσει ιδιαίτερα προβλήματα σε κάποιον.